শুক্রবার নিউ দিঘার যাত্রানালার কাছে একটি মৃত ডলফিনের দেহ ভেসে ওঠে। খবর পাওয়া মাত্রই ভিড় জমে যায় সমুদ্রতটে। মৃত ডলফিনটি দেখতে কার্যত হুড়োহুড়ি পড়ে যায় এলাকায়। ডলফিনটির আশেপাশে গিয়ে সেলফি তুলতে শুরু করেন অনেকে। 

এই বিষয়ে অন্যান্য খবর

দিঘায় বড় বিপত্তি! হোটেলের বাইরেই পা রাখতে পারছেন না পর্যটকেরা
দিঘায় ‘সুনামি আতঙ্ক’! ভয়ঙ্কর পরিস্থিতির আন্দাজ পেলেন পর্যটকরা, রইল ভিডিও 


গত দুই দিন ধরে উত্তাল ছিল দিঘার সমুদ্র। পর্যটকদের সমুদ্রের কাছে যেতে নিষেধ করা হয়েছিল। কার্যত হোটেলবন্দি অবস্থায় থাকতে হয়েছে পর্যটকদের। শুক্রবার সকাল থেকে আবহাওয়া ছিল তুলনামূলক ভাবে ভাল। সমুদ্রের অবস্থা একটু স্বাভাবিক হতেই সৈকতে ভেসে আসে ৭ ফুট লম্বা ওই ডলফিনটির দেহ। 
দেখুন ভিডিও—
 

 
পরে খবর দেওয়া হয় বন দফতরে। বন দফতরের কর্মীরা এসে ডলফিনটিকে নিয়ে যায়। তবে এবারই প্রথম নয়। এর আগে দিঘার সমুদ্র সৈকতে বেশ কয়েক বার মৃত ডলফিন ভেসে এসেছিল। এই ডলফিনটির কোথাও ধাক্কা লেগে মৃত্যু হয়েছে বলে অনুমান করছেন অনেকে।